Arkivsak-dok. 126 - 15 

Saksbehandler: Janne A. Morais

Behandles av: Møtedato:

Sandnes Eiendomsselskap KF 20.08.2015

**Høle prestebolig, salg**

**Bakgrunn for saken:**

I styremøte 05.06.2014 fattet styret vedtak om å selge Høle prestebolig på det åpne markedet.

Eiendommen der Høle prestebolig ligger er gnr. 72, bnr. 3 og består i et totalareal på 11,7 da. Det ble i styremøte bestemt at det allerede avgrensende området rundt presteboligen på 2,7 da skal fraskilles og gis ett nytt gårds og bruksnummer (gnr. 72 bnr. 497). Området på 2,7 da er regulert rødt slik at det også må søkes om endring av plan til gult.

Styre vedtok i styremøte 02.03.2015 sak 33-15 om å opprettholde salget og formannskapets beslutning om salg. På bakgrunn av dette ble det sendt et orienteringsskriv til Høle bydelsutvalg hvor styrets vedtak i sak 33-15 ble formidlet bydelsutvalget.

**Saksopplysninger:**

I styremøte for Høle bydelsutvalg den 11.06.15 fattet bydelsutvalget følgende vedtak:

1. *Høle bydelsutvalg setter frem følgende forslag om å selge presteboligen i den stand/ stilling ved besiktelse på det åpne markedet. (Tomtestørrelsen på gnr. 72 bnr. 497 er 2,7 mål). Tomten skal ha naustrett, med brygge som fasilitet.*
2. *Høle bydelsutvalg er også opptatt av tilgjengeligheten for allmennheten i og rundt ”Prestebryggen”. Utvidelse av veien fra Rv. 13 med et tiltalende autovern langs sjøsiden av veien bort til selve ”Prestebryggen”, og en utvidelse av selve området. Tilrettelegging for bedre parkering og område for enkel grilling, og ikke minst oppgradering av badeplassen, som må ha en grei tilkomst fra kaiområdet. Det må også kunne kreves at det settes opp toaletter i et friområdet som dette. Området er spesielt velegnet for sommerfiske, eks. stangfiske av makrellen. Her må det gjøres et inngrep i arealet på gnr. 72 bnr. 3.*

Bydelsutvalgets vedtak nr. 1 er i samsvar med hva Sandnes Eiendomsselskap KF har vedtatt.

Bydelsutvalgets vedtak nr.2 refereres til den opprinnelige tomten (Gnr 72, Bnr 3) som Høle prestebolig ble skilt ut fra. Området Gnr/bnr 72/3 er regulert grønt i kommuneplanen. Da arealet er regulert grønt vil restarealet i fremtiden ligge under ansvarsområdet til Bymiljø ved part og vei.

Det er i løpet av sommeren tatt kontakt med styreleder fra Høle kultursogelag der de ønsker å leie bygget vederlagsfritt mot at de holder det vedlike i leieperioden og at de dekker driftskostnader med bygget. Bygget skal bla brukes av historielaget selv, til kulturaktiviteter og som et «eldresenter». De har bedt om at saken med salg utsettes en måned for at de kan vurdere hvorvidt deres forlag er realistisk.

**Vedtak:**

* Styret tar saken til orientering
* Bydelsutvalgets vedtak nr 2 og avklaring om skjøtsel av det grønne restarealet oversendes rådmannen for vurdering.
* Saken effektueres ikke før endelig tilbakemelding fra Høle kultursogelag om deres ønske om å leie bygget vederlagsfritt og rådmannens svar foreligger. Dersom vederlagsfri leie er tilfelle fremmes saken for styret til ny behandling.

**Vedlegg:**

1. Sak fra politisk sekretariat ref. 13/03939-25
2. Skriv fra Høle kultursogelag til Høle bydelsutvalg
3. Kart

Sandnes Eiendomsselskap KF, dato 13.08.2015

Torbjørn Sterri

daglig leder